## Rješenje o utvrđivanju cijena posebnih troškova nastalih radom Ministarstva unutarnjih poslova

### NN 55/2011 (18.5.2011.), Rješenje o utvrđivanju cijena posebnih troškova nastalih radom Ministarstva unutarnjih poslova

MINISTARSTVO UNUTARNJIH POSLOVA

1212

Na temelju članka 124. Zakona o policiji (»Narodne novine« broj 34/2011), a u svezi s člankom 30. i 33. Zakona o javnom okupljanju (»Narodne novine«, broj 128/99., 90/2005 i 150/2005), člankom 25. stavkom 3. Zakona o nadzoru državne granice (»Narodne novine«, broj 173/2003, 141/06., 8/2007 – ispr., 40/2007 i 146/2008), člankom 138. stavkom 2. točkom 1. i člankom 228. stavkom 3. Prekršajnog zakona (»Narodne novine«, broj: 107/2007) te člankom 119. Zakona o kaznenom postupku (»Narodne novine«, broj: 178/2004 i 115/2006), ministar unutarnjih poslova donosi

RJEŠENJE

O UTVRĐIVANJU CIJENA POSEBNIH TROŠKOVA NASTALIH RADOM MINISTARSTVA UNUTARNJIH POSLOVA

Članak 1.

Ovim Rješenjem utvrđuju se cijene troškova kaznenog i prekršajnog postupka nastalih radom Ministarstva unutarnjih poslova (u daljnjem tekstu: Ministarstvo), cijene troškova za usluge koje Ministarstvo obavlja na zahtjev fizičkih i pravnih osoba te način njihovog obračuna i naplate.

Članak 2.

Cijene troškova ispitivanja i vještačenja koja se obavljaju u Centru za forenzična ispitivanja, istraživanja i vještačenja »Ivan Vučetić« iznose:

|  |  |  |  |
| --- | --- | --- | --- |
| Redni broj | Vrste ispitivanja i vještačenja | Cijena (kn) | Napomena |
| 1. | Analiza eksploziva i droga – »ITEMISER« | 300 | po uzorku |
| 2. | Analiza kationa Ion Chromatography | 200 | po uzorku |
| 3. | Analiza aniona Ion Chromatography | 200 | po uzorku |
| 4. | Infracrvena spektrometrija – IR | 200 | po uzorku |
| 5. | UV-VIS spektrometrija | 150 | po uzorku |
| 6. | Metoda HPLC | 300 | po uzorku |
| 7. | Plinska kromatografija – GC | 200 | po uzorku |
| 8. | Tankoslojna kromatografija –TLC | 100 | po uzorku |
| 9. | Atomska spektrofotometrija | 400 | po uzorku |
| 10. | Gradijent metoda | 100 | po uzorku |
| 11. | Analiza krvi i mokraće na drogu | 1000 | po uzorku |
| 12. | Analiza krvi ili mokraće na drogu | 500 | po uzorku |
| 13. | Preliminarni test na drogu | 50 | po uzorku |
| 14. | Preliminarne analize na drogu (6 vrsta) | 200 | po uzorku |
| 15. | Električna ispitivanja – mjerenja | 70 | po uzorku |
| 16. | Restitucija oznaka na metalima | 400 | po uzorku |
| 17. | Walkerovtest | 250 | po uzorku |
| 18. | Probno pucanje iz oružja | 50 | po uzorku |
| 19. | Parafinska – silikonska rukavica | 250 | po uzorku |
| 20. | Mikroskopsko vještačenje | 350 | po uzorku |
| 21. | Analiza tragova pucanja – GSR | 450 | po uzorku |
| 22. | Određivanje brzine projektila | 100 | po uzorku |
| 23. | Metoda HPLC –MS | 450 | po uzorku |
| 24. | Metoda GC – MS | 450 | po uzorku |
| 25. | Metoda GC – HS | 300 | po uzorku |
| 26. | Metoda GC – MS s HS | 450 | po uzorku |
| 27. | Metoda LC-MS-MS | 500 | po uzorku |
| 28. | Analiza alkohola u krvi i mokraći | 750 | 3 uzorka |
| 29. | Analiza alkohola u krvi ili mokraći | 250 | po uzorku |
| 30. | Preliminarna kemijska ispitivanja | 50 | po uzorku |
| 31. | Određivanja podrijetla biološkog traga | 50 | po uzorku |
| 32. | RealTime PCR | 100 | po uzorku |
| 33. | DNK analiza korištenjem »SGMplus« kita | 2000 | po uzorku |
| 34. | Crno-bijela fotografija (9x13 cm) | 4 | po komadu |
| 35. | Crno-bijela fotografija (13x18 cm) | 8 | po komadu |
| 36. | Crno-bijela fotografija (18x24 cm) | 16 | po komadu |
| 37. | Crno-bijela fotografija (20x30 cm) | 30 | po komadu |
| 38. | Fotografija u boji (9x13 cm) | 4 | po komadu |
| 39. | Fotografija u boji (10x15 cm) | 5 | po komadu |
| 40. | Fotografija u boji (13x18 cm) | 8 | po komadu |
| 41. | Fotografija u boji (20x30 cm) | 30 | po komadu |
| 42. | Prijenos podataka na CD | 15 | po komadu |
| 43. | DKT pretraga CYANOACRYLAT-om | 150 | po uzorku |
| 44. | DKT pretraga ARDROX-om | 70 | po uzorku |
| 45. | DKT pretraga BASIC YELOW-om | 70 | po uzorku |
| 46. | DKT pretraga NINHIDRIN-om | 100 | po uzorku |
| 47. | DKT pretraga DFO | 100 | po uzorku |
| 48. | DKT pretraga AMIDOBLACK-om | 100 | po uzorku |
| 49. | DKT pretraga JODOM | 50 | po uzorku |
| 50. | DKT pretraga forenzičnim svjetlom | 70 | po uzorku |
| 51. | Fizikalna DKT pretraga | 50 | po uzorku |
| 52. | Ispitivanje tehničke ispravnosti i funkcije vatrenog oružja | 200 | po uzorku |
| 53. | Komparativno mikroskopsko ispitivanje čahura i zrna | 250 | po uzorku |
| 54. | Mjerenje sile okidanja | 150 | po uzorku |
| 55. | DTO test | 250 | po uzorku |
| 56. | NaRho test | 250 | po uzorku |
| 57. | Ispitivanje sastava pomoću Micro-EDXRF | 450 | po uzorku |
| 58. | Trovanje CO-analiza sastava atmosfere | 450 | po analizi |
| 59. | Vještačenje mobitela i SIM-kartica | 250 | po uzorku |
| 60. | Strojarska vještačenja | 250 | po uzorku |
| 61. | Elektrotehnička ispitivanja | 250 | po uzorku |
| 62. | PC-Crash simulacija prometne nesreće | 800 | po simulaciji |
| 63. | Ispitivanje tragova na žarnim nitima žarulja | 150 | po uzorku |
| 64. | Utvrđivanje tehničke ispravnosti vozila | 400 | po uzorku |
| 65. | Analiza oštećenja pneumatika | 150 | po uzorku |
| 66. | Analiza tahografskog listića | 100 | po uzorku |
| 67. | RealTime PCR Y kromosom | 100 | po uzorku |
| 68. | DNK analiza korištenjem »Identifiler« | 2000 | po uzorku |
| 69. | DNK analiza korištenjem Yfiler | 2000 | po uzorku |
| 70. | DNK analiza korištenjem »Mini Filer« Kit-a | 2000 | po uzorku |
| 71. | DNK analiza korištenjem »NGM« Kita-a | 2000 | po uzorku |
| 72. | DNK analiza korištenjem »SEfiler Plus« Kit-a | 2000 | po uzorku |

U cijenu iz stavka 1. ovoga članka uračunate su pripremne radnje za analizu i ispitivanje (pregled materijala, priprema uzorka, vaganje, otapanje, separacija, pročišćavanje i sl.) kao i materijalni troškovi.

Troškovi vještačenja i ostali troškovi čija je osnova utrošeno radno vrijeme vještaka obračunava se prema utrošenim satima rada sukladno odredbama Pravilnika o stalnim sudskim vještacima (»Narodne novine«, broj: 88/2008 i 8/2009).

Članak 3.

Cijene ispitivanja prisutnosti alkohola i opojnih droga u organizmu te izrade dokumentacije za prometnu nesreću iznose:

1. Upotreba alkotesta (alkometra)                                             80 kn

2. Test ispitivanja prisutnosti opojnih droga u organizmu            290 kn

3. Izrada skice mjesta nastanka prometne nesreće u razmjeru    200 kn

4. Izrada fotoelaborata prometne nesreće (paušalno)                 120 kn.

Članak 4.

U slučaju da je prijevoz u kaznenom ili prekršajnom postupku obavljen službenim vozilom Ministarstva, troškovi toga prijevoza utvrđuju se sukladno članku 6. ovoga Rješenja.

Članak 5.

Naknada paušalne svote troškova za izdavanje prekršajnog naloga (općeg) u policijskoj upravi ili policijskoj postaji iznosi 110 kuna.

Članak 6.

Cijena usluge pri kojoj se koriste službena vozila Ministarstva sastoji se od cijene troškova nastalih korištenjem službenog vozila i cijene sata angažiranja policijskog službenika.

Cijena korištenja vozila iznosi za:

1. osobno vozilo                                             80% od litre goriva kn/km

2. autobus                                                     250% od litre goriva kn/km

3. teretno vozilo 2,5 t i kombibus                  100% od litre goriva kn/km

4. teretno vozilo 5,0 t i interventno vozilo       150% od litre goriva kn/km

5. motocikl                                                    50% od litre goriva kn/km

6. korištenje vozila koje stoji

– ne prevaljuje kilometražu                            50 kn/h.

Cijena sata angažiranja policijskog službenika iznosi 52 kn/h, osim

a) interventne policije                                     55 kn/h

b) specijalne policije                                      59 kn/h.

Članak 7.

Cijena usluge pri kojoj se koriste plovila Ministarstva sastoji se od cijene troškova korištenja plovila i cijene sata angažiranja posade plovila.

Cijena korištenja plovila iznosi za:

1. patrolni brod – tip A                                 3.000 kn/h

2. patrolni brod – tip B                                 1.600 kn/h

3. patrolni brod – tip C                                 1.200 kn/h

4. angažiranje plovila koje čeka

na vezu ili na sidru                                         30% od gore navedene cijene.

Cijena sata angažiranja posade plovila iznosi za:

– zapovjednika ophodnog broda                   75 kn/h

– upravitelja stroja                                        72 kn/h

– policijskog službenika – mornara                43 kn/h.

Članak 8.

Cijena usluge osiguranja javne priredbe, športske, kulturne ili zabavne naravi sastoji se od cijene sata angažiranja policijskog službenika i troškova korištenja službenih vozila sukladno članku 6. ovoga Rješenja te cijene iznajmljivanja metalne ograde koja iznosi 10 kn/kom po danu.

Članak 9.

Cijena usluge pratnje (specijalnih tereta, izvangabaritnih tereta, novčanih pošiljki i dr.) sastoji se od cijene sata angažiranja policijskog službenika i troškova korištenja službenih vozila sukladno članku 6. ovoga Rješenja.

Članak 10.

Cijena usluge obavljanja granične kontrole izvan područja graničnog prijelaza na zahtjev stranke, sastoji se od:

1. cijene sata angažiranja policijskog službenika koji obavlja graničnu kontrolu, koja iznosi 52 kn/h,

2. troškova korištenja službenog vozila sukladno članku 6. ovoga Rješenja, odnosno troškova korištenja plovila Ministarstva sukladno članku 7. ovoga Rješenja.

Članak 11.

Cijena usluge:

1. preventivnog protueksplozijskog pregleda (sportske, kulturne, vjerske i druge manifestacije – pregledi stadiona, objekata, vanjskih površina i prostora, zrakoplova, broda, vozila, osoba i slično) na zahtjev pravne ili fizičke osobe, te

2. RTG pregled pošiljki, prtljage i tereta na zahtjev pravne ili fizičke osobe sastoji se od cijene sata angažiranja policijskog službenika te troškova korištenja psa za detekciju eksploziva, pojedine opreme, vozila, građevinskih strojeva i drugo.

Cijena sata angažiranja policijskog službenika protueksplozijskog odjela iznosi 112 kn/h, vodiča službenog psa sa psom za detekciju eksploziva iznosi 150 kn/h, a u slučaju rada s eksplozivnim sredstvima iznosi 200 kn/h.

Trošak korištenja RTG uređaja naplaćuje se 150 kn za svako uključivanje uređaja, a daljnji rad uređaja naplaćuje se 100 kn/h.

Za korištenje prijenosnih RTG uređaja kao i Scamobilea, cijena sata angažiranja policijskog službenika iz stavka 2. ovoga članka uvećava se za 20% (zbog veće opasnosti od zračenja i potrebnog dužeg vremena za pripremu uređaja za rad).

Članak 12.

Cijena usluge izdvajanja i davanja podataka iz službenih evidencija Ministarstva iznosi:

– izrada programskog rješenja     2.000,00 kn

– obrada podataka                      2.000,00 kn

– jedan slog                                 0,10 kn.

Članak 13.

Cijena usluge dresure pasa u Centru za obuku vodiča i dresuru službenih pasa Ministarstva iznosi:

|  |  |  |
| --- | --- | --- |
| 1. | Troškovi dresure psa, teoretske nastave i praktične obuke vodiča |  |
|  | – za jednog psa | 28.800 kn |
|  | – jedan sat | 150 kn |
| 2. | Troškovi smještaja i prehrane vodiča | 31.200 kn |
| 3. | Hrana za psa | 3.800 kn |
| 4. | Smještaj za psa | 4.800 kn |
| 5. | Oprema za psa | 1.500 kn |
| UKUPNO (za jednu osobu i jednog psa za osam mjeseci tečaja) | | 70.100 kn |

2. fizičke osobe:

|  |  |  |
| --- | --- | --- |
| 1. | Sat instruktora | 55 kn |
|  | Obvezan skupni rad (s najviše 5 pasa) u trajanju od šest tjedana, tri puta tjedno po dva sata rada, bez mogućnosti smještaja i prehrane pasa. |  |

Članak 14.

Cijene usluga leta helikoptera, koje Ministarstvo unutarnjih poslova pruža pravnim i fizičkim osobama, jesu:

1. Ekonomska (stvarna) cijena sata leta helikoptera, prilikom prijevoza osoba iznosi:

– za helikopter tip Bell 206             3.100,00 kuna

– za helikopter tip Bell 212             7.200,00 kuna

2. Komercijalna cijena sata leta helikoptera, prilikom prijevoza osoba iznosi:

– za helikopter tip Bell 206            5.000,00 kuna

– za helikopter tip Bell 212          10.000,00 kuna

3. Komercijalna cijena sata leta helikoptera, za medicinske letove (primarne i sekundarne), snimanja iz zraka i iskakivanje padobranaca, iznosi:

– za helikopter tip Bell 206            6.000,00 kuna

– za helikopter tip Bell 212          12.000,00 kuna

4. Komercijalna cijena sata leta helikoptera, za složene helikopterske letove (podizanje podvjesnog tereta, letovi na velikim visinama, letovi iznad mora i sl.), iznosi:

– za helikopter tip Bell 206           10.000,00 kuna

– za helikopter tip Bell 212           20.000,00 kuna.

Radi naplate troškova letenja od naručitelja po komercijalnoj cijeni, minimalno vrijeme leta iznosi jedan sat. Za letove duže od jednog sata obračunavat će se i minute.

Članak 15.

Cijene roniteljskih usluga iznose:

|  |  |  |  |
| --- | --- | --- | --- |
| Red. broj | Vrsta usluge | Cijena u kunama | Napomena |
| 1. | Iznajmljivanje kompleta opreme za ronjenje sa zrakom | 150 | po danu |
| 2. | Iznajmljivanje pune boce | 30 | po danu |
| 3. | Iznajmljivanje regulatora | 30 | po danu |
| 4. | Iznajmljivanje kompenzatora plovnosti | 30 | po danu |
| 5. | Iznajmljivanje kompletnog roniteljskog odijela | 30 | po danu |
| 6. | Iznajmljivanje maske, disalice i peraja | 30 | komplet, po danu |
| 7. | Iznajmljivanje svjetiljke | 30 | po danu |
| 8. | Iznajmljivanje kompleta opreme za ronjenje sa zrakom za korisnike roniteljskog centra | 100 | po danu |
| 9. | Punjenje boce sa zrakom | 2 | po litri volumena |
| 10. | Iznajmljivanje podvodne videokamere | 150 | po danu |
| 11. | Iznajmljivanje podvodnog fotoaparata | 150 | po danu |
| 12. | Iznajmljivanje metal detektora | 50 | po danu |
| 13. | Iznajmljivanje maske za cijelo lice s podvodnom vezom | 100 | po danu |
| 14. | Iznajmljivanje scootera | 100 | po danu |
| 15. | Iznajmljivanje ručnog roniteljskog lifta | 50 | po danu |
| 16. | Iznajmljivanje gumenog glisera  Gorivo i ulje (po satu rada)  Dnevnica po članu posade | 200  533  210  170 | Paušal iznosi 200 kn, 533 kn cijena 1 sata, cijena svakog daljnjeg sata uvećava se za 210 kn, cijena paušalnog iznosa umanjuje se za 10% za najam od 5 dana i više, a 20% za najam od 10 dana i više |
| 17. | Dnevnica ronitelja (bez obzira da li se roni ili ne) | 170 | po danu |
| 18. | Uron ronitelja | 400 | po uronu, cijena je promjenjiva ovisno o uvjetima ronjenja, povoljni uvjeti – osnovna cijena, teški uvjeti – osnovna cijena uvećana za 100%, vrlo teški uvjeti ronjenja – osnovna cijena uvećana za 200% |
| 19. | Roniteljski tečaj – ronitelj na dah | 400 |  |
| 20. | Roniteljski tečaj – mlađi ronitelj otvorenih voda | 1500 |  |
| 21. | Roniteljski tečaj – ronitelj otvorenih voda | 1700 |  |
| 22. | Roniteljski tečaj – napredni ronitelj otvorenih voda | 1800 |  |
| 23. | Roniteljski tečaj – ronitelj specijalnosti | 700 |  |
| 24. | Roniteljski tečaj – ronitelj spasitelj | 1550 |  |
| 25. | Roniteljski tečaj – ronitelj CPR i prve pomoći | 600 |  |
| 26. | Roniteljski tečaj – voditelj ronjenja | 2500 |  |
| 27. | Korištenje nastavnog kabineta i bazena | 50 | po satu, ukoliko osobe ne koriste smještaj Roniteljskog centra MUP-a |

Djelatnici Ministarstva, koji za privatne potrebe pohađaju roniteljske tečajeve, plaćaju samo materijalne troškove (didaktički materijal, punjenje boca, iznajmljivanje opreme) bez uračunate satnice instruktora.

Iznajmljivanje opreme iz stavka 1. ovoga članka navedene pod rednim brojevima: 10., 11., 12., 13., 14., 15. i 16. moguće je samo ako istom rukuje osposobljeni djelatnik Ministarstva.

Materijal snimljen podvodnom videokamerom i fotoaparatom pod rednim brojem 10. i 11. vlasništvo je Republike Hrvatske, pohranjuje se u Ministarstvu, a potencijalnom korisniku može se ustupiti na korištenje sukladno posebnom ugovoru.

Zbog potrebe obavljanja određenih poslova Ministarstva, korisnik je, prije isteka roka na koji je oprema iznajmljena, dužan, u najkraćem mogućem roku, udovoljiti zahtjevu za njezinim vraćanjem.

Članak 16.

Cijene oglasnog prostora u glasilu Ministarstva pod nazivom »Mir, ugled i povjerenje« iznose:

|  |  |
| --- | --- |
| Format oglasa | Cijena (kn) |
| 1/1 | 3.000,00 |
| ½ | 1.500,00 |
| ¼ | 1.000,00 |
| 1/6 | 800,00 |
| Druga unutarnja (korice) 1/1 | 4.000,00 |
| Druga unutarnja (korice) 1/2 | 3.000,00 |
| Zadnja (korice) 1/1 | 5.000,00 |
| Zadnja (korice) 1/2 | 5.000,00 |

Popusti: – 10% – za 3 objave

– 15% – za 6 objava

– 20% – za 12 objava.

Članak 17.

Uplate po ovom Rješenju obavljaju se na temelju ispostavljenog računa na žiroračun Državnog proračuna, broj: 1001005-1863000160, s pozivom na broj naznačen na računu.

Članak 18.

Ustrojstvene jedinice Ministarstva dužne su pratiti kretanje cijena usluga iz svog djelokruga rada.

Ustrojstvene jedinice iz stavka 1. ovoga članka dužne su o svakoj promjeni iznosa troškova obavljanja usluga izvijestiti ustrojstvenu jedinicu za materijalno-financijske poslove te predložiti odgovarajuću izmjenu ovoga Rješenja.

Članak 19.

Stupanjem na snagu ovoga Rješenja prestaje važiti: Rješenje o utvrđivanju cijena posebnih troškova nastalih radom Ministarstva unutarnjih poslova (»Narodne novine«, broj: 151/2008 i 28/2010).

Članak 20.

Ovo Rješenje stupa na snagu osmog dana od dana objave u »Narodnim novinama«.

Broj: 511-01-152-25475-2011.

Zagreb, 11. svibnja 2011.

Ministar
Tomislav Karamarko, v. r.

Rješenje, NN 55/2011-1212